Primele rezultate preliminare ale vaccinului anti-Covid de la Oxford: Este la fel de eficient şi la persoanale în vârstă.
Este al patrulea vaccin care are rezultate bune după cele de la Pfizer-BioNTech, Sputnik V şi Moderna. Declanşează un răspuns imun similar şi la persoanele în vârstă. Rezultatele din faza a treia vor fi disponibile în câteva săptămâni.
Vaccinul anti-covid dezvoltat de Universitatea Oxford şi AstraZeneca este sigur şi declanşează un răspuns imun similar la toţi pacienţii adulţi, potrivit concluziilor preliminare după faza a a doua de studiu, relatează BBC.Cercetătorii spun că în urma celei de a doua faze, la care au participat 560 de adulţi sănătoşi, rezultatele sunt "încurajatoare". În următoarele săptămâni ar urma să apară primele rezultatele şi din faza a treia, în care va fi testată disponiblitatea vaccinului de a împiedica infectarea cu Covid.Sistemul imunitar slăbit al persoanelor în vârstă înseamnă că vaccinurile nu ar urma să aibă acelaşi efect ca la persoanele mai tinere. Rezultatele preliminare de la Oxford sugerează însă că vaccinul şi-ar face treaba şi în acest caz.Adulţii între 56 şi 69 de ani şi cei trecuţi de 70 au avut un răspuns imun similar cu persoanele din categoria de vârstă 18-55.